Transitoroof: Twee slaan by vulstasie toeArgieffoto Die polisie in Witbank in Mpumalanga is op soek na twee mans wat ŉ werknemer van ŉ geldvervoermaatskappy helder oordag beroof het van ŉ geldhouer by ŉ vulstasie. Kol. Mtsholi Bhembe, woordvoerder van die polisie, het gesê dié rooftog het Maandag omstreeks 07:40 in dié dorp plaasgevind. Volgens Bhembe het die transitovoertuig by die vulstasie stilgehou om die geld van die naweek se sakebedrywighede op te tel. “Dis toe dat twee mans in ŉ silwer Mazda 2 langs die transitovoertuig stilgehou het. Een man het die veiligheidswag wat met die geldhouer op pad was uit die winkel [by die vulstasie] genader en ŉ vuurwapen op hom gerig. Hy het die wag se vuurwapen en die geldhouer by hom afgeneem en na die motor teruggekeer, en die twee het van die toneel gevlug,” het Bhembe gesê Die polisie het ŉ beroep op enigiemand met inligting oor die voorval gedoen om sers. Ella Mohlala by 079 265 4912 te kontak.